|  |  |  |  |
| --- | --- | --- | --- |
| Slika na kojoj se prikazuje simbol, zastava  Opis je automatski generiran | |  | Slika na kojoj se prikazuje grafika, grafički dizajn, Font, logotip  Opis je automatski generiran |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, emblem, grb, značka  Opis je automatski generiran | GRAD KARLOVAC |  |

GRADSKO VIJEĆE

KLASA:

URBROJ:

Karlovac, \_\_\_\_\_\_\_\_\_\_\_\_2024. godine

**P R I J E D L O G**

Na temelju članaka 35. i 48. stavak 4. Zakona o lokalnoj, područnoj i regionalnoj samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19, 144/20) i članka 34. i 97. Statuta Grada Karlovca („Glasnik Grada Karlovca“, broj 7/09, 8/09, 3/13, 6/13, 1/15 - pročišćeni tekst, 3/18. 13/18, 6/20, 4/21, 9/21 - potpuni tekst i 10/22) Gradsko vijeće Grada Karlovca na \_\_\_ sjednici, održanoj dana \_\_\_\_\_\_\_\_\_ 2024. godine donijelo je

**ODLUKU**

o davanju suglasnosti za sklapanje Ugovora o dodjeli bespovratnih sredstava i provedbu projekta „Dogradnja školske zgrade za potrebe jednosmjenskog rada i cjelodnevne škole i izgradnja školske sportske dvorane Osnovne škole Mahično“

I.

Daje se suglasnost za sklapanje Ugovora o dodjeli bespovratnih sredstava i provedbu projekta „Dogradnja školske zgrade za potrebe jednosmjenskog rada i cjelodnevne škole i izgradnja školske sportske dvorane Osnovne škole Mahično“.

II.

Projektni prijedlog prijavljen je i pozitivno ocijenjen na Pozivu za dostavu projektnih prijedloga „Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole“, NPOO C3.1.R1-I2.01. Ukupna vrijednost investicije iznosi 4.640.633,79 eura, od čega su bespovratna sredstva 4.268.536,44 eura.

III.

Projektnim aktivnostima će se dograditi četiri (4) nove učionice (kapacitet učionice je 28 učenika), izgradit će se nova jednodijelna školska sportska dvorana te će se urediti vanjski prostor škole. Završetkom provedbe projekta i navedenih radova, osigurat će se infrastrukturni uvjeti za jednosmjenski rad i cjelodnevnu nastavu u Osnovnoj školi Mahično.

IV.

Datum završetka Projekta bit će definiran Ugovorom o sufinanciranju, a Pozivom planirano vrijeme trajanja provedbe projekta je najkasnije do 30. lipnja 2026. godine.

V.

Zadužuje se Gradonačelnik Grada Karlovca za potpisivanje Ugovora o dodjeli bespovratnih sredstava te za uspješnu provedbu projekta.

VI.

Ova Odluka stupa na snagu u roku 8 (osam) od dana objave u „Glasniku Grada Karlovca“.

PREDSJEDNIK GRADSKOG VIJEĆA

GRADA KARLOVCA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marin Svetić dipl. ing. šumarstva

DOSTAVITI:

1. Upravni odjel za poslove gradonačelnika,
2. Upravni odjel za proračun i financije,
3. Upravni odjel za gospodarstvo, razvoj grada i fondove EU,
4. Upravni odjel za društvene djelatnosti,
5. Upravni odjel za gradnju i zaštitu okoliša,
6. Služba za javnu nabavu,
7. Predsjednik Gradskog vijeća, ovdje
8. Pismohrana,
9. Dokumentacija,
10. Glasnik Grada Karlovca,
11. Osnovna škola Mahično, Mahićno 122, Karlovac.

OBRAZLOŽENJE

Na temelju Suglasnosti Ministarstva znanosti i obrazovanja Republike Hrvatske KLASA: 404-02/23-01/00328, URBROJ: 533-02-23-0002 od dana 12. prosinca 2023. godine, Idejni arhitektonski projekt za rekonstrukciju i dogradnju građevine Osnovne škole Mahično u Karlovcu zadovoljava uvjete propisane Normativima dimenzioniranja prostora osnovnih škola u Republici Hrvatskoj. Temeljem Suglasnosti za prijavu na Poziv za dostavu projektnih prijedloga „Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole“ NPOO C3.1. R1-I2.01 (dalje u tekstu: Poziv) postotak novog školskog prostora (bez sportske dvorane) iznosi 100 % sufinanciranja, postotak nove školske sportske dvorane iznosi 89,74 % sufinanciranja, dok postotak uređenja vanjskog prostora iznosi 47,56 % sufinanciranja.

Sukladno Rješenju gradonačelnika KLASA: 024-02/24-01/76, URBROJ: 2133-1-09-03/07-24-1 od dana 17. srpnja 2024. godine, odobrava se priprema i prijava projektnog prijedloga „Dogradnja školske zgrade za potrebe jednosmjenskog rada i cjelodnevne škole i izgradnja školske sportske dvorane Osnovne škole Mahično“ (dalje u tekstu: Projektni prijedlog) na Poziv, koji se financira iz Nacionalnog plana oporavka i otpornosti 2021.-2026..

Prema dostavljenoj Obavijesti Ministarstva znanosti, obrazovanja i mladih o statusu nakon procjene projektnih prijedloga KLASA: 910-06/23-01/00224, URBROJ: 533-06-24-0070 od dana 5. studenog 2024. godine, Projektnom prijedlogu, dodijeljen je jedinstveni broj, NPOO C3.1.R1-I2.01-V1.0012 te je isti uspješno prošao frazu procjene projektnih prijedloga u postupku dodijele bespovratnih sredstava i udovoljava kriterijima Poziva.

Dobivanjem pozitivne ocjene Projektnog prijedloga, Odluku o potpisivanju Ugovora o dodjeli bespovratnih sredstava i provedbu istog, u ime Prijavitelja/Korisnika Grad Karlovac, donosi Gradsko vijeće Grada Karlovca.

Ukupna vrijednost projekta iznosi 4.640.633,79 eura, od kojih bespovratna sredstva iznose 4.268.536,44 eura, dok vlastita sredstva Grada Karlovca iznose 372.097,35 eura.

Datum završetka Projekta bit će definiran Ugovorom o sufinanciranju, a Pozivom planirano vrijeme trajanja provedbe projekta je najkasnije do 30. lipnja 2026. godine.

Za prelazak u jednosmjenski rad potrebno je dograditi četiri (4) učionice za predmetnu nastavu s pripadajućim kabinetima te jednodijelnu školsku sportsku dvoranu. Kapacitet svake od četiri (4) nove učionice je 28 učenika, prema čemu će se cijelim kapacitetom obuhvatiti 112 učenika te će tako Osnovna škola Mahično koja sada radi u dvije smjene moći će prijeći na rad u jednoj smjeni. Jednosmjenski rad će učenicima omogućiti raznovrsno bavljenje izvannastavnim i izvanškolskim aktivnostima koje se odvijaju u školi, a nastavnicima rad s darovitim učenicima, osigurat će se prostor za kreativne radionice i manifestacije u svrhu edukacije i rekreacije učenika te prostor za privremeni boravak učenika putnika. Dok će izgradnjom jednodijelne školske sportske dvorane biti osigurano održavanje nastave tjelesne i zdravstvene kulture prema Državnom pedagoškom standardu, kao i različite sportske i rekreacijske aktivnosti.

Cilj projekta je prelazak Osnovne škole Mahično u jednosmjenski rad, dok je specifični cilj projekta dogradnja i opremanje Osnovne škole Mahično za potrebe jednosmjenskog rada i cjelodnevne škole te izgradnja i opremanje nove školske sportske dvorane za potrebe cjelodnevne škole. Ciljane skupine projekta su djeca osnovnoškolske dobi, roditelji djece polaznika osnovne škole te ostali članovi obitelji, djelatnici i stručno osoblje osnovne škole i građani/stanovnici obližnjih naselja i Grada Karlovca, dok su krajnji korisnici projekta svi učenici koji će u budućnosti biti polaznici ove osnovnoškolske ustanove i njihovi roditelji.

Projekt će se provoditi na građevinskoj čestici postojećeg kompleksa Osnovne škole Mahično, k.č. br. 919/1 k.o. 313068 Donje Pokupje, br.z.k. uloška 1010. Čestica je u 1/1 vlasništvu Osnovne škole Mahično.

Prijavitelj/Korisnik ovog Projektnog prijedloga je Grad Karlovac, dok je Partner na projektu Osnovna škola Mahično. U provedbi aktivnosti projekta sudjelovati će i nadležni upravni odjeli.

Međusobni odnos, prava i obaveze Grada Karlovca kao Prijavitelja/Korisnika i Osnovne škole Mahično kao Partnera bit će regulirani Partnerskim sporazumom kojeg će Partnerske strane (Grad Karlovac i Osnovna škola Mahično) sklopiti prije potpisivanja Ugovora o dodjeli bespovratnih sredstava te će se donijeti Rješenje o imenovanje Projektnog tima za upravljanje, provedbu i administraciju projekta.

Predlažemo Gradskom vijeću da donese Odluku kako stoji u prijedlogu.

Službenica ovlaštena za privremeno obavljanje poslova pročelnice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daniela Peris, mag. oec.