|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA:

URBROJ:

Karlovac, 2024. godine P R I J E D L O G

Na temelju članaka 35. i 48. stavak 4. Zakona o lokalnoj, područnoj i regionalnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19, 144/20) i članka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15- pročišćeni tekst, 3/18. 13/18, 6/20, 4/21, 9/2021 - potpuni tekst i 10/22) Gradsko vijeće grada Karlovca na \_\_\_ sjednici, održanoj dana \_\_\_\_ 2024. godine donijelo je

O D L U K U

o davanju suglasnosti za sklapanje Ugovora o dodjeli bespovratnih sredstava i provedbu projekta „Rekonstrukcija ( dogradnja) postojeće školske zgrade OŠ Turanj“

**Članak 1.**

Ovom Odlukom se odobrava potpisivanje ugovora o dodjeli bespovratnih sredstava i provedba projekta „Rekonstrukcija ( dogradnja) postojeće školske zgrade OŠ Turanj“ NPOO.C3.1.R1-I2.01-V1.0016 prema uvjetima poziva Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole\_Grupa 1 NPOO.C3.1.R1-I2.01 u okviru Nacionalnog plana oporavka i otpornosti ukoliko bude odabran za dodjelu bespovratnih sredstava.

Projekt „Rekonstrukcija ( dogradnja) postojeće školske zgrade OŠ Turanj“ NPOO.C3.1.R1-I2.01-V1.0016 prijavljen je na javni poziv Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole\_Grupa 1 NPOO.C3.1.R1-I2.01. Ukupni prijavljeni prihvatljivi troškovi iznose 4.556.973,01 eura.

**Članak 2.**

Za potpisivanje ugovora o dodjeli bespovratnih sredstava i uspješnu provedbu projekta zadužuje se gradonačelnik Grada Karlovca.

**Članak 3.**

Ova Odluka stupa na snagu u roku 8 (osam) od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić dipl. ing. šumarstva

Dostaviti:

1. Upravni odjel za društvene djelatnosti, ovdje
2. Upravni odjel za gradnju i zaštitu okoliša, ovdje
3. Upravni odjel za gospodarstvo, razvoj grada i fondove EU, ovdje
4. Služba za javnu nabavu, ovdje
5. Upravni odjel za proračun i financije, ovdje
6. Upravni odjel za poslove gradonačelnika, ovdje,
7. Osnovna škola Turanj, Turanj 18, 47000 Karlovac
8. Glasnik Grada Karlovca,
9. Pismohrana.

O b r a z l o ž e nj e

Na objavljeni poziv na dodjelu bespovratnih sredstava Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole\_Grupa 1, referentni broj: NPOO.C3.1.R1-I2.01u okviru Nacionalnog plana oporavka i otpornosti predana je projektna prijava Rekonstrukcije ( dogradnje) postojeće školske zgrade OŠ Turanj, pod kodom projekta NPOO.C3.1.R1-I2.01-V1.0016 te se trenutno nalazi u fazi ocjenjivanja projekta.

Projekt je pripremljen temeljem Suglasnosti Ministarstva znanosti i obrazovanja izdane na Idejni arhitektonski projekt za rekonstrukciju i dogradnju građevine Osnovne škole Turanj u Karlovcu KLASA: 404-02/23-01/00302, URBROJ: 533-02-24-0002 od 26. siječnja 2024.godine.

Projekt je prijavljen temeljem Rješenja gradonačelnika Grada Karlovca o suglasnosti za pripremu i prijavu projektnog prijedloga KLASA: 302-02/24-04/03, URBROJ: 2133-1-09-03/05-24-3 od 17. srpnja 2024. godine, kojim se zadužuje UO za gospodarstvo, razvoj grada i fondove EU za pripremu projektnog prijedloga, dok Odluku o potpisivanju Ugovora o dodjeli bespovratnih sredstava u ime Prijavitelja treba donijeti Gradsko vijeće Grada Karlovca.

Opći cilj projekta je sukladno Normativima za 16 razrednih odjela dogradnja šest učionica (kapaciteta učionica 28 učenika) s pratećim sadržajem te dogradnja knjižnice i blagovaonice te opremanje kuhinje radi postizanja pune funkcionalnost u jednosmjenskom radu.

Osnovna škola Turanj trenutno radi u dvije smjene i planiranom intervencijom omogućiti će se infrastrukturni uvjeti za potpuni prelazak škole u jednu smjenu i provođenje cjelodnevne škole. Osim dogradnje škole, provest će se i potpuno opremanje učionica, kabineta i pratećih prostorija kao i školske kuhinje za prelazak u jednu smjenu.

Jednosmjenski rad i prilagođeni te prenamijenjeni školski prostori omogućiti će učenicima i izvannastavne i izvanškolske aktivnosti te dodatne mogućnosti suradnje i rada, održavanje različitih kreativnih radionica, manifestacija, edukacije učenika.

Prema uvjetima poziva, nositelj projekta je Grad Karlovac, a partner u projektu je OŠ Turanj u čijem je vlasništvu čestica i zgrada škole. Prijavljeni prihvatljivi troškovi su 4.556.973,01 €.

Sukladno uvjetima Javnog poziva, po donošenju Odluke o odabiru, sklopiti će se Sporazum o partnerstvu kojim se reguliraju međusobna prava i obveze svakog od partnera. Po potpisivanju ugovora o dodjeli bespovratnih sredstava, donijeti će se rješenje o imenovanju projektnog tima kojim će biti definirane obveze nadležnih upravnih odjela.

Provedbom projekta Prijavitelj Grad Karlovac i Partner Osnovna škola Turanj osigurati će dovoljno kapaciteta za prelazak u rad u jednoj smjeni za dobrobit svih uključenih sudionika, ciljanih skupina i krajnjih korisnika.

Službenica ovlaštena za privremeno obavljanje poslova pročelnice

UO za gospodarstvo, razvoj grada i fondove EU

Daniela Peris, mag. oec.