|  |  |  |  |
| --- | --- | --- | --- |
| Slika na kojoj se prikazuje tekst, isječak crteža  Opis je automatski generiran | |  | Slika na kojoj se prikazuje tekst  Opis je automatski generiran |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, keramičko posuđe, porculan  Opis je automatski generiran | GRAD KARLOVAC |  |

GRADSKO VIJEĆE

KLASA:

URBROJ: PRIJEDLOG

Karlovac, 2024. godine

Na temelju članka 35. i članka 48. stavka 3. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11,144/12, 19/13 – pročišćeni tekst, 137/15, 123/17 i 98/19), članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22) i članka 18. stavka 3. Odluke o davanju u zakup i na privremeno korištenje javnih površina i zemljišta u vlasništvu Grada Karlovca („Glasnik Grada Karlovca“ br. 6/19, 10/22, 23/23 i 17/24), Gradsko vijeće Grada Karlovca na \_\_\_\_ sjednici održanoj dana \_\_\_\_\_\_\_ 2024. godine donijelo je

ODLUKU

I.

Odobrava se raspisivanje javnog natječaja za zakup javnih površina te reklamnih i oglasnih predmeta u vlasništvu Grada Karlovca u svrhu komercijalnog reklamiranja i oglašavanja, u tekstu koji se nalazi u prilogu ove odluke i čini njezin sastavni dio.

II.

Ovlašćuje se Gradonačelnik Grada Karlovca da donese odluku o odabiru najpovoljnije ponude, odluku o poništenju natječaja i odluku o otkazu/raskidu ugovora o zakupu.

Predsjednik Gradskog vijeća

Marin Svetić, dipl. ing. šumarstva

Grad Karlovac, Gradsko vijeće, Banjavčićeva 9, 47000 Karlovac,

OIB: 25654647153, tel. +385 47 628 154, fax: +385 47 628 134 , www.karlovac.hr

Obrazloženje

Odredbama članka 18. stavka 1. Odluke o davanju u zakup i na privremeno korištenje javnih površina i zemljišta u vlasništvu Grada Karlovca („Glasnik Grada Karlovca“ br. 6/19, 10/22, 23/23 i 17/24), propisano je da Grad Karlovac može raspisati natječaj za zakup reklamnih i oglasnih predmeta (u daljnjem tekstu: reklamni predmeti) te javnih površina i zemljišta u vlasništvu Grada Karlovca za postavljanje konstrukcija za reklamne predmete u svrhu komercijalnog reklamiranja i oglašavanja, te da je komercijalno reklamiranje i oglašavanje naplatno pružanje usluga reklamiranja i oglašavanja poslovnih subjekata i njihovih djelatnosti od strane pravnih i fizičkih osoba koje su registrirane za pružanje navedenih usluga. Odredbom stavka 2. citiranog članka propisano je da uvjeti natječaja iz stavka 1. mogu biti drugačiji od onih reguliranih ostalim odredbama Odluke (npr., u pogledu roka zakupa, iznosa i rokova plaćanja zakupnine, visine jamčevine, i ostalo), a odredbom stavka 3. propisano je da odluku o raspisivanju natječaja iz stavka 1. donosi Gradsko vijeće ili Gradonačelnik, ovisno o ukupnom iznosu zakupnine za predviđeno vrijeme trajanja zakupa, što je sukladno Zakonu o lokalnoj i područnoj (regionalnoj) samoupravi i to odredbama članka 48. stavka 1. točke 5. (*… gradonačelnik … odlučuje o stjecanju i otuđivanju nekretnina i pokretnina jedinice lokalne, odnosno područne (regionalne) samouprave i drugom raspolaganju imovinom u skladu s ovim Zakonom, statutom jedinice i posebnim propisima),* odredbi stavka 2. citiranog članka (*U slučaju iz stavka 1. točke 5. ovoga članka općinski načelnik, gradonačelnik, odnosno župan može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom. Ako je taj iznos veći od 1.000.000,00 kuna, općinski načelnik, gradonačelnik odnosno župan može odlučivati najviše do 1.000.000,00 kuna, a ako je taj iznos manji od 70.000,00 kuna, tada može odlučivati najviše do 70.000,00 kuna. Stjecanje i otuđivanje nekretnina i pokretnina te drugo raspolaganje imovinom mora biti planirano u proračunu jedinice i provedeno u skladu sa zakonom.*) i odredbi stavka 3. citiranog članka (*O stjecanju i otuđivanju nekretnina i pokretnina te drugom raspolaganju imovinom većom od vrijednosti utvrđenih stavkom 2. ovoga članka odlučuje predstavničko tijelo jedinice lokalne, odnosno područne (regionalne) samouprave.*)

Natječajem se daju u zakup samostojeće reklamne svijetleće vitrine, reklamne svjetleće vitrine ugrađene u nadstrešnice na autobusnim stajalištima, reklamni stup i javne površine za postavljanje konstrukcija za reklamne panoe/uređaje oglasne površine do 12 m2.

Predložena visina zakupnine proizlazi iz trenutnog stanja ponude i potražnje – Ugovor o zakupu sklopljen 15.4.2024 godine između Grada Karlovca i trgovačkog društva Europlakat d.o.o. iz Zagreba na rok do 31.12.2024. godine, kao i prijašnji ugovori o zakupu sklopljeni između trgovačkog društva Mladost d.o.o. iz Karlovca i Europlakata. Početna zakupnina za stvari iz točke 1. natječaja iznosi 2.487,26 EUR mjesečno. Sukladno točki 2.2. natječaja, ugovor o zakupu sadržavat će odredbu o revalorizaciji zakupnine.

Prema točki 6. natječaja, zakupnik ima obvezu, a za potrebe oglašavanja manifestacija koje organizira ili odobrava Grad Karlovac, ustupiti Gradu Karlovcu bez naknade određene lokacije i oglasne površine koje ima u zakupu na području Grada Karlovca, kao i još pet oglasnih površina na području Grada Karlovca ili drugih jedinica lokalne samouprave u kojima zakupnik obavlja poslove oglašavanja.

Prema točki 7. natječaja, zakupnik ima obvezu bez naknade preuzimati i na reklamne predmete iz te točke postavljati reklamne/oglasne sadržaje od interesa za Grad Karlovac, te navedene reklamne predmete održavati, osiguravati i plaćati trošak električne energije.

Ugovor o zakupu sklapa se na rok od deset godina.

U prilogu ove odluke nalazi se tekst natječaja, koji će se objaviti u službenom listu Republike Hrvatske „Narodne novine“ i na internetskoj stranici Grada Karlovca.

SLUŽBENIK OVLAŠTEN ZA PRIVREMENO

OBAVLJANJE POSLOVA PROČELNIKA

UPRAVNOG ODJELA ZA KOMUNALNO

GOSPODARSTVO, PROMET I MJESNU

SAMOUPRAVU

Dario Greb, dipl.ing.prom.