**GRADSKO VIJEĆE**

KLASA:

URBROJ:

Karlovac,

***Prijedlog***

Na temelju članka 19. Zakona o savjetima mladih (NN 41/14, 83/23), članka 35. Zakona o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 34. i 97. Statuta Grada Karlovca - Potpuni tekst (Glasnik Grada Karlovca broj 9/21 - potpuni tekst, 10/22) Gradsko vijeće Grada Karlovca je na \_\_. sjednici održanoj dana \_\_. studenog 2024. godine donijelo sljedeći

**Z A K L J U Č A K**

**I**

Prihvaća se Program rada Savjeta mladih Grada Karlovca za 2025. godinu.

**II**

Ovaj Zaključak objavit će se u Glasniku Grada Karlovca, a tekst Programa rada pohranit će se uz izvornik i neće se objavljivati.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šumarstva

**OBRAZLOŽENJE**

**PRIHVAĆANJA PROGRAMA RADA SAVJETA MLADIH GRADA KARLOVCA**

**ZA 2025. GODINU**

Savjet mladih Grada Karlovca (u daljenjem tekstu: Savjet mladih) savjetodavno je tijelo Gradskog vijeća Grada Karlovca koje promiče i zagovara prava, potrebe i interese mladih na lokalnoj razini. Osnovano je s ciljem aktivnog uključivanja mladih u javni život grada Karlovca.

Ovaj 7. saziv Savjeta mladih osnovan je temeljem Odluke o osnivanju Savjeta mladih Grada Karlovca (GGK 9/24) te Odluke o izboru članova za 7. saziv Savjeta mladih Grada Karlovca (GGK 17/24), a konstituiran na 1. konstituirajućoj sjednici Savjeta mladih održanoj 22. listopada 2024. godine izborom predsjednice Savjeta mladih Grada Karlovca. Mandat ovog saziva Savjeta mladih trajat će do dana stupanja na snagu odluke Vlade Republike Hrvatske o raspuštanju trenutačnog saziva Gradskog vijeća Grad Karlovca sukladno odredbama zakona kojim se uređuje lokalna i područna samouprava odnosno do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četiri godine.

Temeljem članka 19. Zakona o savjetima mladih (NN 41/14, 83/23) Savjet mladih je na 3. sjednici održanoj 18. studenog 2024. godine donio Program rada za 2025. godinu te ga sukladno Zakonu o savjetima mladih (NN 41/14, 83/23) i Odluci o osnivanju (GGK 9/24) podnosi na odobravanje Gradskom vijeću Grada Karlovca. Kako bi se održao kontinuitet rada i aktivnog sudjelovanja Savjeta u 2025. godini, Savjet mladih će održavati redovite sjednice na kojim će raspravljati o svim pitanjima bitnima za mlade, planirat će se aktivnosti i načini promoviranja Savjeta mladih te će se raditi na provedbi Programa za mlade grada Karlovca od 2025. do 2028. godine koji je u procesu izrade u koji su uključeni i članovi Savjeta mladih. Glavni ciljevi rada u 2025. godini temeljeni su na Nacrtu Gradskog programa za navedeno razdoblje koji će se po završetku javnog savjetovanja dati na usvajanje Gradskom vijeću Grada Karlovca. Savjet mladih jedan je od ključnik suradnika u provedbi Gradskih programa, kako prethodnih, tako i onog koji predstoji. U Programu su defenirane aktivnosti koje će Savjet mladih do isteka svog mandata nastojiti ostvariti s ciljem informiranja i upoznavanja mladih s mogućnostima uključivanja i aktivnog sudjelovanja u životu lokalne zajednice, ali i u uključivanje u procese donošenja odluka bitnih za mlade. Za provedbu Programa rada Savjeta mladih u Proračunu Grada Karlovca za 2025. godinu, unutar Upravnog odjela za društvene djelatnosti, planirana su sredstva u iznosu od 3.318,00 eura. Upravni odjel za društvene djelatnosti Savjetu mladih pruža svu administrativnu, tehničku i stručnu podršku u njihovu radu.

Predlaže se Gradskom vijeću prihvaćanje Programa rada Savjeta mladih Grada Karlovca za 2025. godinu kako stoji u prijedlogu ovog Zaključka.

Sastavila:

Viša stručna suradnica za mlade,

sport i tehničku kulturu

Ivana Matan, mag. soc. politike

PROČELNICA

Upravnog odjela za društvene djelatnosti

Draženka Sila - Ljubenko, prof.