GRADSKO VIJEĆE - PRIJEDLOG -

KLASA:

URBROJ:

Karlovac,

Na temelju članka 5. i 40. stavak 1 i 2 Zakona o općem upravnom postupku („Narodne novine“ broj 47/09 i 110/21), članka 77a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 14. Zakona o ugostiteljskoj djelatnosti ("Narodne novine" broj 85/15, 121/16, 99/18, 25/19, 98/19, 32/20, 42/20 i 126/21), članka 13. stavak 3 Odluke o ugostiteljskoj djelatnosti na području Grada Karlovca ("Glasnik Grada Karlovca" br. 6/22), članka 16. Odluke o komunalnom redu („Glasnik Grada Karlovca“ broj 6/19) i članka 34. i 97. Statuta Grada Karlovca ("Glasnik Grada Karlovca" br. 9/21-potpuni tekst i 10/22), a na Zahtjev tvrtke PARASS & MORE j.d.o.o. za ugostiteljstvo i usluge Karlovac, Turanski Poloj 13, Gradsko vijeće Grada Karlovca na \_\_\_ sjednici održanoj dana \_\_\_\_\_\_\_\_\_ 2024. god. donosi

RJEŠENJE

za odobrenje lokacije za postavljanje objekta jednostavnih usluga nepokretnog priključnog vozila

za pružanje jednostavnih ugostiteljskih usluga na lokaciji: Turanski Poloj 13 u Karlovcu

I.

Odobrava se podnositelju Zahtjeva, tvrtki PARASS & MORE j.d.o.o za ugostiteljstvo i usluge Karlovac, Turanski Poloj 13, OIB: 16221676872 (u daljnjem tekstu: tvrtka PARASS & MORE j.d.o.o.), lokacija za postavljanje objekta jednostavnih usluga nepokretnog priključnog vozila za pružanje jednostavnih ugostiteljskih usluga na lokaciji: Turanski Poloj 13 u Karlovcu, (katastaska općina: Turan, katastarska čestica broj 427), koja je u privatnom vlasništvu Roberta i Tanje Petrić, Turanjski Poloj 13, Karlovcu.

II.

Postavljanje objekta jednostavnih usluga (u daljnjem tekstu: Objekt) dozvoljava se uz poštivanje uvjeta:

* Objekt mora biti tehnički ispravan, estetski oblikovan i usklađena s izgledom okoliša.
* Prostor oko Objekta tvrtka PARASS & MORE j.d.o.o. je dužna držati urednim i čistim te osigurati posudu za zbrinjavanje otpada i otpad propisno zbrinjavati.

III.

Ugostiteljsku uslugu iz Objekta tvrtka PARASS & MORE j.d.o.o. može obavljati sve dok je kod nadležnog tijela registrirana za obavljanje djelatnosti.

IV.

Grad Karlovac kod postavljanja Objekta i obavljanja djelatnosti tvrtke PARASS & MORE j.d.o.o. ne odgovara za štetu nastalu iz bilo kojeg razloga.

V.

Ovim Rješenjem tvrtka PARASS & MORE j.d.o.o. dokazuje pravo korištenja lokacije na privatnoj površini za postavljanje Objekta kod ishođenja minimalno tehničkih, općih sanitarnih i zdravstvenih uvjeta koje izdaje nadležni odjel Karlovačke županije.

VI.

Protiv ovog Rješenja ne može se izjaviti žalba, već se može pokrenuti upravni spor.

VII.

Ovo Rješenje objavit će se u „Glasniku Grada Karlovca“.

PREDSJEDNIK GRADSKOG VIJEĆA

Marin Svetić, dipl.ing.šumarstva

**Obrazloženje**

Člankom 14., stavak 1. Zakona o ugostiteljskoj djelatnosti je određeno da ugostiteljski objekti u kiosku, nepokretnom vozilu i priključnom vozilu, šatoru, na klupi, kolicima i sličnim napravama na prostoru u privatnom vlasništvu mogu biti postavljeni na prostoru koji je odobrila jedinica lokalne samouprave te je Grad Karlovac u članku 13., stavak 3. Odluke o ugostiteljskoj djelatnosti na području Grada Karlovca odredio da je ugostitelj za postavljanje ovakvih ugostiteljskih objekata na privatnoj površini obvezan ishoditi odobrenje Gradskog vijeća Grada Karlovca kojim se odobrava lokacija.

Tvrtka PARASS & MORE j.d.o.o. za ugostiteljstvo i usluge Karlovac, Turanski Poloj 13, kojoj je osnivač i osoba ovlaštena za zastupanje Paula Petrić, Turanski Poloj 13, Karlovac, je podnijela Gradu Karlovcu Zahtjev za odobrenje mjesta za postavljanje nepokretnog priključnog vozila za obavljanje djelatnosti pružanja jednostavne ugostiteljske usluge, na lokaciji: Turanski Poloj 13 u Karlovcu, (katastaska općina: Turan, katastarska čestica broj 427), koja je u privatnom vlasništvu Roberta i Tanje Petrić, Turanjski Poloj 13, Karlovcu.

S obzirom da nema prepreke za usvajanje Zahtjeva, Upravni odjel za gospodarstvo, razvoj grada i fondove EU je prema Zahtjevu tvrtke PARASS & MORE j.d.o.o. Karlovac izradio prijedlog Rješenja za odobrenje lokacije za postavljanja nepokretnog priključnog vozila za obavljanje jednostavne ugostiteljske usluge.

Predlaže se Gradskom vijeću Grada Karlovca donošenje predloženog Rješenja.

Službenica za privremeno obavljanje poslova pročelnice UO za gospodarstvo, razvoj grada i fondove EU

Daniela Peris, mag.oecc.

DOSTAVITI:

1. PARASS & MORE j.d.o.o., Turanski Poloj 13, 47000 Karlovac

2. Robert i Tanja Petric, Turanski Poloj 13, 47000 Karlovac

3. UO za komunalno gospodarstvo, Odsjek redarstva, ovdje

4. UO za gospodarstvo, razvoj grada i fondove EU, ovdje

5. Glasnik Grada Karlovca

6. Pismohrana, ovdje